M e s t s k á    č a s ť   B r a t i s l a v a  -  N o v é   M e s t o

	
		
Informácia na zasadnutie							
Miestneho zastupiteľstva 
dňa 16. 6. 2015

Informácia 
o príprave areálu Kuchajda na letnú sezónu 2015

Predkladá :							Informácia obsahuje :
Ing. Robert Molnár						základný materiál
riaditeľ EKO-podniku VPS					

Jún 2015
S prípravou prírodného areálu Kuchajda na letnú sezónu  EKO-podnik VPS začal v apríli. Príprava spočíva v prácach zameraných na údržbu, opravu, zabezpečenie personálneho obsadenia. 

EKO-podnik VPS ako správca areálu zabezpečí:	
1/ kosenie, vyhrabávanie a dosiatie tráv podľa potreby – 1 x zrealizované,
2/ odstraňovanie naplavenín denne, 
3/ doplnenie  piesku na volejbalových ihriskách – zrealizované,
doplnenie  piesku v telocvičniach v prírode a v doskočiskách – v priebehu mesiaca jún,
4/ montáž dverí na plážové prezliekárne, montáž spŕch, plážových ležadiel v priebehu mesiaca jún,
montáž pevného sedenia pred amfiteátrom – zrealizované,
5/ opravu a náter odpadových košov – zrealizované,
 opravu a náter lavičiek a hracích prvkov v priebehu mesiaca jún,
6/ inštaláciu veží pre plavčíkov -  pred kúpacou sezónou, 
7/ výrobu a montáž  oznamovacích, informačných, zákazových tabúľ a Prevádzkového poriadku prírodného areálu Kuchajda – počas celého roka podľa potreby,                                                                                                    
8/ dňom 1. 6.  prevádzkovanie všetkých verejných hygienických zariadení (ďalej VHZ)  /4 miesta, personálne zabezpečenie - zrealizované/,
9/ údržbu a náter VHZ podľa potreby,  
10/ sprevádzkovanie fontán  z vody jazera pred kúpacou sezónou,
11/ posudok Regionálneho úradu verejného zdravotníctva na súhlas so začatím letnej    prevádzky prírodného kúpaliska Kuchajda v súlade s Nariadením vlády SR č.87/2008, - podaná žiadosť,
12/ palivové drevo na dve vatry, pochodne na vatry, postavenie vatry pred otvorením letnej sezóny,
13/ zavlažovanie trávnika podľa potreby,
14/ uzatvorenie zmluvného vzťahu o vodnej záchrannej službe –  pred kúpacou sezónou.

           Letná prevádzka v areáli Kuchajda  prebieha v mesiacoch jún, júl, august 
a EKO-podnik VPS pre jej plynulý chod zabezpečí:
1/  denné vyberanie odpadových košov podľa potreby aj niekoľkokrát za deň,
2/ denné ručné zbieranie odpadu, vysávanie cigaretových ohorkov, odstraňovanie naplavenín, prehrabávanie piesku na ihriskách, odstraňovanie labutích exkrementov,
3/ dennú prevádzku všetkých VHZ a plážových spŕch,
4/ dennú obhliadku areálu, opravy a údržbu zariadení a prevádzku  fontán,
5/ zavlažovanie trávnika podľa potreby,
6/ prípravné práce pre kultúrno-spoločenské podujatia /oficiálne otvorenie a ukončenie prevádzky/ a to:  
priebežné čistenie areálu počas podujatia, rozmiestnenie veľkoobjemových kontajnerov, doplnenie maximálneho počtu odpadových košov, predĺženie doby   prevádzkovania   VHZ  až do skončenia podujatí, v prípade potreby zabezpečí ďalších zamestnancov strediska DI, areálu Kuchajda a údržby.
1
Po skončení letnej prevádzky  v priebehu septembra a októbra stredisko DI, areálu Kuchajda a údržby zabezpečí:
1/ demontáž plážových ležadiel, spŕch a dverí plážových prezliekární, pevného sedenia pred amfiteátrom,
2/ zazimovanie fontán, rozvodov vody a troch VHZ,
3/ zníženie počtu odpadových košov,
4/ dennú prevádzku jedného VHZ.

Na základe pripomienky z Komisie dopravy, životného prostredia a verejného poriadku ohľadne vzniku pracovnej skupiny pre Kuchajdu sa členovia Komisie pre činnosť EKO-podniku VPS na svojom rokovaní dňa 22. 5. 2015 dohodli nasledovne : Komisia pre činnosť EKO-podniku VPS zastreší problematiku prevádzok EKO-podniku VPS s tým, že záujemcovia z radov poslancov a odborníkov budú prizývaní ku konkrétnym rokovaniam v rámci jednotlivých prevádzok (Kuchajda, Tržnica, atď).

2